અજય દેવગણના ચાહકોની ગણતરી કરવી પડે તેમ નથી, કારણ કે તે કોઈ પણ પ્રોજેક્ટ લઈને આવે તેની ફિલ્મો સફળતાનો સ્વાદ ચાખી જ લે છે. પોતાના ચાહકો પરના વિશ્વાસને લઈને અજય ધ ગ્રેટ તાનાજીનો કિરદાર નિભાવવા જઈ રહ્યો છે. મરાઠા સમાજમાં શિવાજીનું નામ પડે એટલે તેમની વીરતાના એક બે નહીં, પણ અગણિત ઉદાહરણો સામે આવી જાય છે, પરંતુ ઘણા ઓછા લોકો જાણતા હશે કે શિવાજીના ગુલદસ્તાનું જે સૌથી બહાદુર અને પ્રિય ફૂલ હતંુ તે તાનાજી હતા. આ કિરદારને જાણવા જોવા અને સમજવા ખરેખર રોમાંચિત રહેશે તેવું અજયનું કહેવું છે. તાનાજીઃ ધ અનસંગ વારિયર ફિલ્મમાં અજય તાનાજીની ભૂમિકા નિભાવી રહ્યો છે. આ ફિલ્મને ઓમ રાઉત ડાયરેક્ટ કરી રહ્યા છે અને તેનું સહ-નિર્માણ વાયકોમ ૧૮ મોશન પિક્ચર્સ કરશે.અત્રે ઉલ્લેખનીય છે કે વાયકોમ ૧૮ મોશન પિક્ચર્સે પદ્માવતનું પણ નિર્માણ કર્યું હતું.તાનાજીની વાત કરીએ તો તેઓ છત્રપતિ શિવાજી મહારાજના ઘનિષ્ઠ મિત્ર અને વીર નિષ્ઠાવાન સરદાર હતા.